अमेरिकी राष्ट्रपति डोनाल्ड ट्रंप की टिप्पणियों पर भी उन्होंने निशाना साधा। दुनिया की दो सबसे बड़ी अर्थव्यवस्थाओं के बीच व्यापार मोर्चे पर तनाव जारी है। ‘संरक्षणवाद’, ‘अलगाववाद’ और ‘टकराव’ की निंदा करते हुये जिनपिंग ने कहा कि जो दूसरे देशों पर निशाना साधते हैं, उन्हें पहले अपने घर में मौजूद दिक्कतों को ठीक करना चाहिये। उन्हें अपनी समस्याओं के लिये सिर्फ दूसरों पर उंगली नहीं उठानी चाहिये। ऐसे लोग हाथ में लाइट लिये बस दूसरों की कमजोरियां बता रहे हैं अपनी कमजोरियों को नहीं देख रहे हैं।’